P A T V I R T I N T A

Trakų r. Onuškio vaikų darželio

direktoriaus 2019 m. rugsėjo 20 d. įsakymu Nr.VK-11

**TRAKŲ R. ONUŠKIO VAIKŲ DARŽELIO**

**ATLYGINIMO UŽ UGDYMO SĄLYGŲ TENKINIMĄ PANAUDOJIMO TVARKOS APRAŠAS**

**I. BENDROSIOS NUOSTATOS**

1. Atlyginimo už ugdymo sąlygų tenkinimą panaudojimo tvarkos aprašas Onuškio vaikų darželyje (toliau – Aprašas) reglamentuoja **mokyklos išlaikymo reikmių t.y. ugdomosios aplinkos kūrimo, ūkinių ir higienos priemonių, smulkių remonto darbų atlikimo, turto įsigijimo sąlygas ir tvarką už lėšas, apmokamas tėvų (globėjų), kurių vaikai ugdomi pagal ikimokyklinio ir (ar) priešmokyklinio ugdymo programas.**

2. Aprašas parengtas vadovaujantis Trakų rajono savivaldybės tarybos 2016 m. kovo 24 d. sprendimu Nr. S1-82 ,,Dėl atlyginimo dydžio nustatymo už vaikų,ugdomų pagal ikimokyklinio ir (ar) priešmokyklinio ugdymo programas, išlaikymą Trakų rajono savivaldybės mokyklose tvarkos aprašo tvirtinimo“ ir Onuškio vaikų darželio direktoriaus 2019 m. rugsėjo 20 d. įsakymu Nr. VK-10 ,,Dėl atlyginimo dydžio nustatymo už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą Trakų r. Onuškio vaikų darželyje tvarkos aprašo tvirtinimo“.

**II. LĖŠŲ ADMINISTRAVIMAS**

3. Mokesčio, skirto ugdymo sąlygų tenkinimui, surinkimo ir panaudojimo apskaitą atlieka vyr. buhalteris, vadovaudamasis Onuškio vaikų darželyje galiojančiais norminiais aktais.

3.1. Lėšos ugdymo sąlygoms tenkinti planuojamos biudžetiniams metams, paskirstant jas ketvirčiais.

3.2. Ugdymo sąlygų tenkinimui skirtų lėšų sąmata (toliau sąmata) peržiūrima trečiąjį ketvirtį, atsižvelgiant į įstaigos poreikius.

**III. LĖŠŲ NAUDOJIMO DERINIMAS**

4. Ugdymo sąlygų tenkinimui skirtos lėšos naudojamos tik suderinus su vaikų darželio taryba.

5. Sprendimus dėl lėšų panaudojimo, nenumatytoms, tačiau būtinoms veikloms atlikti, priima įstaigos vadovas, suderinęs su Mokyklos tarybos pirmininku.

**IV. LĖŠŲ NAUDOJIMO PASKIRSTYMAS**

6. Trakų r. Onuškio vaikų darželio Mokyklos tarybos nutarimu 2019 m. rugsėjo 20 d. prot. Nr. DT-6 nustatytas fiksuotas 10 eurų mėnesinis mokestis (daugiavaikėms šeimoms – 8 eurai) skirtas ugdymo sąlygų tenkinimui - mokyklos išlaikymo reikmėms (t.y. ugdomosios aplinkos kūrimui, ūkinėms ir higienos priemonėms, smulkiems remonto darbams atlikti, turtui įsigyti) naudojamas:

6.1. Ne mažiau kaip 30 % ugdomosios aplinkos kūrimui: ugdymo priemonėms (ugdomiesiems žaidimams, vaizdinėms priemonėms, priemonėms pažintinei-tiriamajai veiklai) ir trumpalaikiam ir ilgalaikiam inventoriui įsigyti (grupių baldams, patalynei, rankšluosčiams, indams ir pan);

6.2. Ne mažiau kaip 2 % skirti vaikų dalyvavimui kitų švietimo paslaugų teikėjų organizuojamose pažintinėse edukacinėse programose, konkursuose, sportinėse varžybose ir projektuose.

6.3. Ne mažiau kaip 15 % veiklos grupėse organizavimui (smulkioms kanceliarinėms išlaidoms, skirtoms organizuojant vaikų veiklas, šventes, renginius, grupės dokumentacijos tvarkymui).

6.4. 25 % ūkinėms ir higienos priemonėms (popieriniams rankšluosčiams, tualetiniam popieriui, servetėlėms, grindų, langų, orkaičių, klozetų valikliams, muilui, oro gaivikliams, skalbimo milteliams, tabletėms indaplovėms, šluostėms, kempinėlėms, pirštinėms, neaustam audiniui ir kt.)

6.5. 8 % patalpų (sanitarinių mazgų) funkcionavimui, apšvietimo, elektros instaliacijos priežiūrai ir būtinam remontui, pastato priežiūrai ir kitoms reikmėms.

6.6. 20 % veiklos organizavimui (turimos technikos priežiūrai, kanceliarinių priemonių įsigijimui, vaikų sveikatos saugumui užtikrinti, bendruomenės renginių organizavimui).

**V. ATSISKAITYMO BENDRUOMENEI TVARKA**

7. Apie atlyginimo už ugdymo sąlygų tenkinimą panaudojimą įstaigos vadovas atsiskaito Mokyklos tarybai ir bendruomenei.

**VI. BAIGIAMOSIOS NUOSTATOS**

8. Už mokesčio surinkimą yra atsakingas Onuškio vaikų darželio direktorius. Jeigu dėl nepateisinamos priežasties atlyginimas nesumokamas ilgiau kaip du mėnesius, mokyklos direktorius turi teisę išbraukti vaiką iš sąrašų, tačiau ne anksčiau kaip praėjus 15 dienų nuo dienos, kai apie tokį sprendimą raštu informavo vaiko tėvus (globėjus).

9. Įmokos ir skolos už vaiko ugdymo reikmių tenkinimą apskaitomos ir išieškomos Lietuvos Respublikos teisės aktų nustatyta tvarka.

10. Aprašas skelbiamas Onuškio vaikų darželio interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_